tomron87/hebrew-wikipedia-sentences-corpus huggingface dataset:
הוא הופיע בתוכנית הריאליטי של MTV True Life על מנת לסייע למעריץ שסבל מהתקפי חרדה.
בתחילת שנות ה-90 של המאה ה-20, נייט היה בקשרים חבריים עם זמרת הפופ טיפאני, והיו שמועות על היותם במערת יחסים רומנטית.
באותה תקופה שני הצדדים הכחישו זאת.
בשנת 2009 במגזין נשיונל אינקווירר פורסמה כתבה ובה ריאיון עם גבר שטען כי הוא יצא עם ג'ונתן, וכך הכריז עליו שהוא הומוסקסואל.
בינואר 2011 טיפאני אישרה את היותו הומוסקסואל, ונייט מאוחר יותר אמר: "אני חי בפתיחות ומעולם לא הסתרתי את העובדה שאני גיי" בהודעה בבלוג של הניו קידס הוא הוסיף "נראה כי תנאי מוקדם עבור כל דמות ציבור הומוסקסואלית הוא להופיע על גבי שער עיתון עם הכותרת 'אני הומו'.
אני מתנצל שלא עשיתי זאת אם זה מה שהיה מצופה ממני".
נייט נמצא במערכת יחסים עם הארלי רודריגז החל מ-2008. השניים הופיעו בעונה ה-26 של "המרוץ המדהים" (The Amazing Race) ששודר ב-CBS בתחילת 2015, והגיעו למקום התשיעי.
ג'ונתן פרייס הוא שחקן וזמר ולשי.
הוא למד באקדמיה המלכותית לאמנות הדרמה.
בשנות ה-70 של המאה ה-20 היה שחקן בתיאטרון.
זכייתו בפרס על תפקידו במחזה "המלט" בתיאטרון רויאל קורט הובילה לתפקידים בקולנוע ובטלוויזיה.
הפריצה הגדולה שלו על המסכים הייתה בסרט הפולחן של טרי גיליאם "ברזיל" משנת 1985.
פרייס זכה לשבחי הביקורת על היותו שחקן רבגוני.
הוא השתתף בסרטים עתירי תקציב כמו "אוויטה", "מחר לנצח", "שודדי הקאריביים", "העולם החדש", "ג'י.
ג'ו כוח המחץ", "ג'י איי ג'ו: סוגרים חשבון" כמו גם בסרטים עצמאיים ובהם "גלנגרי גלן רוס" ו"קרינגטון".
גם בתיאטרון הייתה לו קריירה פורייה, והוא זכה בשני פרסי טוני: הראשון ב-1977 בהופעת הבכורה שלו בברודוויי במחזה "Comedians", והשני ב-1991 על תפקידו כ"המהנדס" במחזמר "מיס סייגון".
הוא היה מועמד לפרס אוסקר לשחקן הטוב ביותר, פרס גלובוס הזהב ולפרס באפט"א לשנת 2020 עבור תפקידו בסרט "האפיפיורים".
נולד בשם ג'ון פרייס בכפר כרמל (סמוך לעיירה הוליוול) שבפלינטשייר, למרגרט אלן (שם נעורים ויליאמס) ולאייזק פרייס, שהיה בעבר כורה פחם, ואחר כך ניהל חנות מכולת יחד עם אשתו.
פרייס התחנך בהוליוול, בגיל 16 החל ללמוד בקולג' לאמנות, ואחר כך הוכשר להוראה ב"אדג' היל קולג'" (כיום אוניברסיטת אדג' היל) באורמסקירק.
בעת לימודיו השתתף בהפקת תיאטרון בקולג'.
כשהצטרף לאיגוד השחקנים הבריטי (Equity) השתמש בשם הבמה ג'ונתן פרייס מכיוון שבאיגוד השחקנים אין אפשרות שיותר משחקן אחד יהיה רשום באותו שם.
אחד המורים שלו שהתרשם ממנו שלח בשמו טופס הרשמה לאקדמיה המלכותית לאמנות הדרמה, ופרייס קיבל מלגת לימודים ל-RADA.
בעודו לומד ב-RADA עבד לפרנסתו כסוכן מכירות מדלת לדלת של ציורי קטיפה .
פרייס היה חלק מ"גל חדש" של שחקנים שיצאו באותה עתה מהאקדמיה.
בין האחרים היו ברוס פיין, ג'ולייט סטיבנסון, אלן ריקמן, אנטון לסר, קנת בראנה ופיונה שו.
על אף שנאמר לו שהוא אינו יכול לשאוף ליותר מאשר לשחק את הנבלים בסדרת הדרמה "Z-Cars", אחרי סיום לימודיו הצטרף פרייס ללהקת התיאטרון "Everyman Theatre Liverpool Company" והפך להיות המנהל האמנותי של התיאטרון, והמשיך לשחק עם הרויאל שייקספיר קומפני ובתיאטרון "נוטינגהאם פלייהאוס".
עבודתו של פרייס בליברפול זיכתה אותו בחברות באיגוד השחקנים בעיר.
הופעת הבכורה שלו על המסך הייתה בשנת 1972 בתפקיד קטן בסדרת המדע בדיוני הבריטית "Doomwatch" בפרק "אש וגופרית".
אחר כך כיכב בשני סרטי טלוויזיה שביים סטיבן פרירס, "Daft as a Brush" ו-"Playthings".
אחרי עבודתו בתיאטרון אברימן הצטרף פרייס לבמאי סר ריצ'רד אייר בנוטינגהאם פלייהאוס וכיכב במחזה "הקומיקאים" מאת טרוור גריפיתס, בתפקיד גת'ין פרייס שנכתב במיוחד עבורו.
ההפקה עברה מאוחר יותר לתיאטרון אולד ויק שבלונדון, וב-1976 שיחק באותו תפקיד בברודוויי בהפקה שביים מייק ניקולס.
על הופעתו זו זכה פרייס ב-1977 בפרס טוני לשחקן הטוב ביותר במחזה, שהוא פרס הטוני הראשון שלו.
באותה תקופה הופיע גם בסרט הקולנוע הראשון שלו, בתפקיד ג'וזף מאנסי בסרט הדרמה "מסע הארורים", בכיכובה של פיי דאנאוויי.
הוא לא נטש את במת התיאטרון ובשנים 1978 ו-1979 שיחק עם הלהקה השייקספירית המלכותית בתפקיד פטרוצ'יו ב"אילוף הסוררת" ובתפקיד אוקטביוס קיסר במחזה "אנטוניוס וקלאופטרה".
ב-1980 זכה פרייס בפרס אוליבייה על הופעתו בתפקיד הראשי במחזה "המלט" בתיאטרון רויאל קורט, וזכה לשבחי הביקורת.
באותה שנה גילם את זרניוופ, תפקיד קטן אך מרכזי, בפרק ה-12 בסדרת תסכיתי הרדיו "מדריך הטרמפיסט לגלקסיה".
אותו תפקיד גילם פרייס שוב בתסכית "The Quintessential Phase" ששודר ב-2005. עוד ב-1980 הופיע בסרט הקולנוע "זכוכית שבורה".
ב-1983 גילם פרייס את מר דארק המרושע בעיבוד הקולנועי לספרו של ריי ברדבורי "Something Wicked This Way Comes".
עוד באותה שנה השתתף בסרט "The Ploughman's Lunch" לפי תסריט של איאן מקיואן, ובסרט "Martin Luther, Heretic".
אז הגיעה פריצת הדרך הגדולה שלו כששיחק בתפקיד הראשי, סם לאורי בסרטו של טרי גיליאם "ברזיל" מ-1985. אחר כך הופיע פרייס במותחן ההיסטורי "The Doctor and the Devils" אף הוא ב-1985 ובסרט "ירח דבש מכושף" שביים ג'ין ויילדר (1986).
בתקופה זו המשיך פרייס להופיע על במת התיאטרון ובלט בהופעתו כטריגונין בהפקה הלונדונית של "השחף" מאת אנטון צ'כוב.
בשנים 1986 ו-1987 שיחק בתפקיד הראשי בהפקה של הלהקה השייקספירית המלכותית למחזה "מקבת'" לצדה של שינייד קיוזאק בתפקיד ליידי מקבת.
עוד ב-1986 כיכב בסרט הקולנוע "ג'ק פלאש המקפץ".
ב-1988 עבד פרייס שוב עם גיליאם בסרט "הרפתקאות הברון מינכהאוזן" בתפקיד הורשיו ג'קסון.
הסרט נכשל בקופות כאשר ההפקה עלתה יותר מ-40 מיליון דולר, והתקציב המקורי היה 23.5 מיליון.
בשנה לאחר מכן השתתף פרייס בשלושה הפרקים הראשונים של תוכנית האלתורים "של מי השורה הזאת בכלל?" לצדם של פול מרטון וג'ון סשנס.
בנוסף שיחק במחזה "הדוד וניה" שוב מאת צ'כוב בתיאטרון וודוויל.
אחרי שהופיע בסדרה של תפקידים חשובים על הבמה, בהם וניה ומקבת', פרייס ראה את פטי לופון בהפקה המקורית של "עלובי החיים" בלונדון והחליט שהוא רוצה להשתתף במחזמר.
הוא זכה להצלחה כשהופיע בתפקיד "המהנדס" במחזמר "מיס סייגון" בווסט אנד.
פרייס קיבל שבחים על הופעתו וזכה בפרס אוליביה ובפרס וריאטי קלאב.
אולם כשההפקה הועברה לברודוויי לא איפשר איגוד השחקנים האמריקאי (AEA) לפרייס לגלם את "המהנדס", בנימוק שליהוק של שחקן לבן בתפקיד של דמות אסיאתית הוא עלבון לקהילה האסיאתית.
מפיק התיאטרון קמרון מקינטוש החליט לבטל את ההפקה בניו יורק, ואמר שלא יאפשר התקפה על חופש הביטוי האמנותי.
כשהבינו ב-AEA שהביטול יביא להפסד מקומות עבודה רבים, ולאחר שפרייס קיבל תמיכה רבה מקהילת השחקנים (צ'רלטון הסטון וג'ון מלקוביץ' איימו לבטל את חברותם באיגוד אם לא יותר לפרייס להופיע), החליטו להתפשר עם מקינטוש ולאפשר לפרייס להשתתף בהפקה.
ב-1991 זכה פרייס בפרס טוני על הופעתו במחזמר.
באותה תקופה כיכב פרייס במיני סדרה "Selling Hitler" של ITV בתפקיד גרד היידמן.
שנה אחר כך חזר פרייס להופיע על הבמה בלונדון בהופעת צדקה ברויאל פסטיבל הול לצדן של איליין פייג' ושל ליליאן מונטיבצ'י בהפקה המחודשת של המחזמר "Nine" שנעשה בהשראתו של פדריקו פליני.
ב-1993 השתתף פרייס בסדרה "Mr.
Wroe's Virgins" של ה-BBC לצידן של קאתי בורק ומיני דרייבר, ובסרט הטלוויזיה "ברברים בשער" שביים דני בויל בהפקת HBO גילם את הנרי קרוויס.
על תפקיד זה היה מועמד לפרס אמי ולפרס גלובוס הזהב.
עוד ב-1993 כיכב פרייס לצדם של ריבר פיניקס וג'ודי דייוויס בסרט הקולנוע הבלתי גמור "Dark Blood".
ההפקה הופסקה בגלל מותו של פיניקס ממנת יתר של סמים.
באתר האינטרנט האישי של הבמאי ג'ורג' סלויצר, שמחזיק בזכויות היוצרים של הסרט, אפשר לראות את פרייס ופיניקס בצילומים מתוך הסרט.
בין השנים 1993 ל-1997 היה פרייס הדובר של מותג מכוניות היוקרה אינפיניטי בסדרה של פרסומות בטלוויזיה האמריקאית, בעיקר עבור דגמי "Infiniti J30" ו-"Infiniti Q45".
באחת מפרסומות אלו הופיע פרייס לצדה של זמרת הג'אז ננסי וילסון במועדון לילה בפראג.
ב-1994 גילם פרייס את פייגין בהפקה מחודשת של המחזמר "אוליבר!", וכיכב לצדה של אמה תומפסון בסרט הקולנוע "קרינגטון" (1995), העוסק ביחסים האפלטוניים שבין הסופר לייטון סטרצ'י והציירת דורה קרינגטון.
על תפקידו כסטרצ'י זכה פרייס בפרס השחקן הטוב ביותר בפסטיבל הקולנוע בקאן של שנת 1995.
ב-1996 כיכב פרייס בסרט המוזיקלי הראשון שלו "אוויטה" לצדם של מדונה ושל אנטוניו בנדרס.
ב"אוויטה" הוא גילם את דמותו של נשיא ארגנטינה חואן פרון.
פסקול הסרט זכה להצלחה בינלאומית.
הוא כלל יותר מ-30 שירים בעיקר בביצועיהם של מדונה, בנדרס ופרייס, ובהם שירי הסולו של פרייס "She Is A Diamond" ו-"On The Balcony Of The Casa Rosada".
אחרי כן גילם פרייס את אליוט קארבר בסרט הג'יימס בונד "מחר לנצח" (1997).
בשאר שנות התשעים המשיך פרייס לגלם נבלים, וגילם את המתנקש בסרט "רונין" (1998), את הקרדינל המושחת בסרט "סטיגמטה" (1999) ועבור הקומיק ריליף שיחק בתפקיד המאסטר בספיישל "דוקטור הו" בפרק "Doctor Who and the Curse of Fatal Death".
באותה תקופה שר פרייס בהוליווד בול יחד עם זמרת האופרה לזלי גארט קטעים נבחרים מתוך המחזמר "גבירתי הנאווה".
ב-1998 השתתף בקונצרט גאלה "היי, מר מפיק!" של קמרון מקינטוש והופיע שוב בתפקיד פרופ' הנרי היגינס, מ"גבירתי הנאווה" ובתפקיד "המהנדס" מתוך "מיס סייגון".
בתחילת שנות האלפיים שיחק פרייס במגוון סרטי קולנוע כגון "The Affair of the Necklace" (2001), " Unconditional Love" (2002), "מה שבחורה רוצה" (2003) והפרויקט הכושל של טרי גיליאם "האיש שהרג את דון קיחוטה".
ב-2001 זכה פרייס להצלחה רבה על במת התיאטרון בלונדון בהפקה של "גבירתי הנאווה" בתפקיד הנרי היגינס.
מרטין מק'קוצ'ון שגילמה את אלייזה דוליטל חלתה, ומחליפתה הייתה אלכסנדרה ג'יי שחלתה אף היא שעות אחדות לפני ההופעה.
המחליפה שלה הייתה קרי אליס.
פרייס שהיה נסער בגלל השינויים התכופים הציג את אליס לקהל במילים "זו היא אלייזה הראשונה שלכם, השנייה שלי היום, והשלישית השבוע".
במהלך 14 חודשים שיחקו לצידו ארבע שחקניות שגילמו את אלייזה.
למרות הקושי ההצגה הייתה מועמדת לארבעה פרסי אוליבייה לשנת 2001: פרס השחקנית הטובה ביותר למרטין מק'קוצ'ון, הפקה מצוינת של מחזמר, הכוריאוגרפיה הטובה ביותר, והשחקן הטוב ביותר במחזמר לפרייס.
מק'קוצ'ון זכתה בפרס על אף ששיחקה במחזה פחות פעמים מהמחליפות שלה, פרייס עצמו לא זכה בפרס שאותו קיבל פיליפ קוואסט.
ב-2003 שיחק פרייס במחזה "A Reckoning" מאת המחזאי האמריקאי וזלי מור.
בהצגה כיכבה לצידו פלורה מונטגומרי, ולאחר הצגת הבכורה בתיאטרון סוהו תואר המחזה בדיילי טלגרף כ"אחד המחזות האמריקאים העוצמתיים והפרובוקטיביים ביותר מאז 'אוליאנה' של דייוויד מאמט".
ב-2003 השתתף פרייס בסרט "שודדי הקאריביים: קללת הפנינה השחורה" בו גילם את ות'רבי סוואן, המושל של ג'מייקה.
אחר כך הופיע פרייס בסרטים כגון "לילה ויום" (2004) הסרט המוזיקלי השני שלו על חייו של קול פורטר.
קווין קליין ופרייס שרו בסרט גרסת כיסוי של השיר "Blow, Gabriel, Blow".
עוד שיחק בסרט "האחים גרים" (2005), הסרט השלישי של פרייס עם טרי גיליאם בכיכובם של מאט דיימון והית' לדג'ר; ובסרט "העולם החדש" (2005) שבו היה לו הופעת קמע כמלך ג'יימס הראשון.
ב-2005 היה פרייס מועמד שוב לפרס אוליבייה על ההפקה של כשלצידו מככבת אשתו קייט פאהי.
פרייס קיבל ביקורות משבחות על הופעתו במחזה, אבל הפרס ניתן לריצ'רד גריפית'ס.
ב-2006 דיבב פרייס בסרט האנימציה הצרפתי "רנסאנס".
הוא חזר וגילם את המושל ות'רבי סוואן בסרטי ההמשך של שודדי הקאריביים, "שודדי הקאריביים: תיבה של איש מת" ו"שודדי הקאריביים: סוף העולם" (גם ב-2006).
שני הסרטים צולמו באותה עת אך יצאו לאקרנים בהפרש של שנה.
ב-2006 חזר פרייס להופיע בברודוויי והחליף את ג'ון ליתגו בתפקיד לורנס ג'יימסון בגרסה המוזיקלית של "נוכלים עם סגנון".
מספטמבר 2007 ועד יוני 2008 גילם פרייס את דמותו של שלי ליווין בהפקה מחודשת בווסט אנד של המחזה "גלנגרי גלן רוס" מאת דייוויד מאמט, ההצגה הועלתה בתיאטרון אפולו שבלונדון.
עוד הופיע ב-BBC בסדרה הקומית "Clone" בתפקיד ד"ר ויקטור בלנקינסופ, וכיכבו לצידו סטיוארט מקלפלין ומארק גאטיס.
ב-2009 שיחק בתפקיד הראשי במחזה "Dimetos" מאת את'ול פוגארד בתיאטרון דונמאר ורהאוס, ובהמשך אותה שנה חזר לליברפול ושיחק בתפקיד דייוויד במחזה "מנהל הבית" מאת הרולד פינטר שביים כריסטופר מורהאן.
ב-2010 הועברה ההפקה ללונדון טרפלגר סטודיוס.
בטלוויזיה השתתף בסדרה "השיבה לקרנפורד" (2009) בתפקיד מר בוקסטון, והיה מועמד לפרס אמי לשחקן המשנה טוב ביותר במיני סדרה על תפקידו זה.
ב-2012 הופיע בתפקיד המלך ליר בהפקת תיאטרון Almeida בלונדון.
ב-2015 הצטרף פרייס לצוות השחקנים של העונה החמישית של סדרת הטלוויזיה של HBO "משחקי הכס" בתפקיד הדרור העליון.
עוד ב-2015 שיחק בתיאטרון הגלוב בתפקיד שיילוק במחזה "הסוחר מוונציה".
בתו פיבי שיחקה לצידו בתפקיד ג'סיקה, הבת של שיילוק.
ב-2017 החל לשחק במיני-סדרת המתח "טאבו" של רשת ה-BBC בכיכובו של טום הארדי.
ב-1972 כשעבד בתיאטרון אברימן פגש פרייס את השחקנית קייט פאהי (Kate Fahy) והם נישאו ב-1974. בני הזוג מתגוררים בלונדון.
ב-2006 הוענק לפרייס דוקטורט של כבוד מאוניברסיטת ליברפול.
הוא חבר כבוד ב"קולג' המלכותי של ויילס למוזיקה ודרמה" , ושל "מכון ליברפול לאמנויות הבמה" .
ב-2009 הוענק לפרייס תואר מפקד מסדר האימפריה הבריטית (CBE).
Joe: The Rise of Cobra 2011 היסטריה Hysteria ד"ר רוברט דלרימפל 2013 ג'י איי ג'ו: סוגרים חשבון G.I.
"The Churchill Play" בתפקיד מייק מק'קולוץ' (1974)
"הקומיקאים" (1975) בתפקיד גת'ין פרייס, הופעת בכורה בארצות הברית (1977)
"מידה כנגד מידה", רויאל שייקספיר קומפני, (1979)
"המלט" (1980) בתפקיד המלט - זכה בפרס אוליבייה כשחקן הטוב ביותר
"חקירה חוזרת בעניין מותו המוזר של אנרכיסט מפוקפק" בתפקיד השוטה (1984)
"הדוד וניה" (1989) בתפקיד אסטרוב
"מיס סייגון" (1989) בתפקיד המהנדס - פרס אוליבייה לשחקן הטוב ביותר במחזמר, פרס טוני לשחקן הטוב ביותר במחזמר
Nine בתפקיד גווידו קונטינו (1992)
"אוליבר!" (הפקה מחודשת ב-1994) בתפקיד פייגין - מועמדות לפרס אוליבייה לשחקן הטוב ביותר במחזמר
"גבירתי הנאווה" (הפקה מחודשת ב-2001) בתפקיד פרופ' היגינס - מועמדות לפרס אוליבייה לשחקן הטוב ביותר במחזמר
"A Reckoning" בתפקיד ספנסר (2003)
"העז, או מי זו סילביה?" בתפקיד מרטין גריי (2004)
"גלנגרי גלן רוס" (הפקה בלונדון ב-2007) בתפקיד שלי ליווין
"Dimetos" (בדונמאר ורהאוס בלונדון ב-2009) בתפקיד דיימטוס
"מנהל הבית" (ב-2010 בטרפלגר סטודיוס) בתפקיד דייוויס
"המלך ליר" (ב-2012 בתיאטרון אלמיידה) בתפקיד ליר
"הסוחר מוונציה" (ב-2015 בתיאטרון שייקספיר גלוב) בתפקיד שיילוק
ג'ונתן סוריאנו קסס (בקטלאנית: Jonathan Soriano Casas; נולד ב-24 בספטמבר 1985 באל פונט דה וילומרה שבספרד) הוא כדורגלן עבר ספרדי ששיחק בעמדת החלוץ.
בתחילת הקריירה שיחק סוריאנו במועדונים הספרדים אספניול וברצלונה, בעיקר בקבוצות המילואים שלהם.
בחודש ינואר 2012 הוא עבר לרד בול זלצבורג, עמה זכה שלוש פעמים בדאבל (אליפות אוסטריה והגביע האוסטרי) וזכה שלוש פעמים בתואר מלך השערים של הליגה.
סוריאנו הוא מלך שערי רד בול זלצבורג בכל הזמנים, כאשר כבש בשורותיה 172 שערים ב-202 הופעות בכל המסגרות.
סוריאנו נולד באל פונט דה וילומרה שבספרד.
הוא גדל במחלקת הנוער של אספניול.
בעונת ערך סוריאנו את הופעת הבכורה שלו בקבוצה הבוגרת, כשנכנס כמחליף בדקה ה-89 בניצחון 3-1 על ראיו ואיקאנו במסגרת ליגת העל הספרדית.
עד לעונת לא היה סוריאנו שחקן קבוע בסגל הקבוצה הראשונה של המועדון, והוא שיחק באספניול ב', קבוצת המילואים.
לסוריאנו היה חלק בזכייתה של אספניול בגביע המלך הספרדי לעונת 2005/2006. בחצי השני של אותה העונה הושאל לאלמריה ובחצי השני של עונת הושאל לפולידפורטיבו אחידו, שתיהן קבוצות מהליגה הספרדית השנייה.
בעונת ערך סוריאנו 24 הופעות ליגה באספניול, בהן הבקיע שני שערים, שניהם בניצחונות 1-0 על חטאפה.
בסוף חודש ינואר 2009 הושאל סוריאנו עד לסוף העונה לאלבסטה, גם היא מהליגה הספרדית השנייה.
בסוף העונה שוחרר סוריאנו מאספניול לאחר שחוזהו לא חודש.
ב-30 ביולי 2009 הצטרף סוריאנו לקבוצת המילואים של ברצלונה, ברצלונה אתלטיק, ששיחקה בליגה הספרדית השלישית.
ב-28 באוקטובר ערך סוריאנו את הופעת הבכורה שלו בקבוצה הראשונה, כשהחליף את ז'פרן סוארס בדקה ה-85 בניצחון 2-0 על קולטורל לאונסה במסגרת גביע המלך הספרדי.
במדי קבוצת המילואים היה סוריאנו מהמבקיעים המובילים בליגה, עם 18 שערים, ולו תפקיד חשוב בחזרתה של קבוצת המילואים לליגה הספרדית השנייה לאחר 11 שנות היעדרות.
בעונת הבקיע סוריאנו 32 שערי ליגה ב-37 הופעות, מה שהעניק לו את תואר מלך השערים של הליגה השנייה לעונה זו.
ברצלונה ב' הגיעה בעונה זו למקום המוביל לפלייאוף העפלה לליגת העל הספרדית, אך לא הייתה רשאית להשתתף בו בשל היותה קבוצת המילואים של ברצלונה.
ב-19 בינואר 2012 חתם סוריאנו ברד בול זלצבורג מהבונדסליגה האוסטרית.
ב-16 בפברואר ערך סוריאנו את הופעת הבכורה שלו במועדון, כששיחק 90 דקות בהפסד 4-0 למטאליסט חרקוב במסגרת הליגה האירופית.
שלושה ימים לאחר מכן ערך סוריאנו את הופעת הבכורה שלו בליגה, כששיחק 63 דקות בתיקו 0-0 נגד שטורם גראץ במסגרת המחזור ה-21. בעונתו הראשונה במועדון לקח סוריאנו חלק בזכייה בדאבל (אליפות אוסטריה והגביע האוסטרי), אך הבקיע שלושה שערים בלבד ב-11 הופעות ליגה במשך חצי עונה.
ב-17 ביולי הורחק סוריאנו לראשונה בקריירה, לאחר שספג שני כרטיסים צהובים ב-37 דקות בהן היה על המגרש לאחר שנכנס כמחליף בניצחון 1-0 על F91 דודלאנג' במסגרת סיבוב ההפעלה השני לליגת האלופות לעונת .
בליגה הבקיע 26 שערים ב-32 הופעות, אך קבוצתו כשלה בזכייה בתארים בעונת .
בקיץ 2013 מונה סוריאנו לקפטן רד בול זלצבורג.
במסגרת הליגה האירופית הבקיע סוריאנו 8 שערים וסיים כמלך השערים לעונת 2013/2014 וכחלק מקבוצת העונה.
במסגרת הליגה הבקיע סוריאנו 31 שערים ב-28 הופעות ועזר לקבוצתו לזכות בדאבל נוסף, כשהוא גורף את תואר מלך השערים גם בליגה.
הוא הבקיע צמד שערים בגמר הגביע האוסטרי.
ב-10 באוגוסט 2014 הבקיע סוריאנו חמישה שערים בניצחון 8-0 על גרודיג במסגרת המחזור הרביעי בליגה.
בעונת זכה סוריאנו בדאבל שלישי עם רד בול זלצבורג, כשבגמר הגביע האוסטרי הוא כובש שער.
ב-26 בספטמבר 2015 הבקיע סוריאנו ארבעה שערים בניצחון 4-2 על מאטרסבורג במסגרת המחזור העשירי בליגה.
ב-24 באוקטובר הוא הבקיע את שערו ה-100 בבונדסליגה האוסטרית בניצחון 2-1 על ריד במסגרת המחזור ה-13. בחודש מרץ 2016 הגיע סוריאנו ל-150 שערים ב-170 הופעות בכל המסגרות עבור רד בול זלצבורג.
מאמן הקבוצה, אוסקר גארסיה, אמר: "הוא השחקן הטוב ביותר שעבדתי איתו אי פעם.
אני מקווה שהוא לא יעזוב לעולם".
ב-26 בפברואר 2017 חתם סוריאנו בבייג'ינג גואואן הסינית.
ב-21 באפריל ערך את הופעתו הבכורה בקבוצה בתיקו 1-1 נגד טיינג'ין קואנג'יאן.
ב-29 באפריל הבקיע את שערו הראשון בקבוצה בניצחון 4–2 על ליאונינג ווהווין.
בעונתו הראשונה כבש 16 שערי ליגה ו-3 שערים בגביע.
בעונתו השנייה בקבוצה כבש תשעה שערים ב-12 משחקי ליגה וזכה בגביע הסיני.
ב-14 בדצמבר 2018 סוריאנו חתם לעונה וחצי באל-הילאל מליגת העל הסעודית.
ב-27 בינואר במשחק הליגה של אל הילאל כבש סוריאנו את שערו הראשון במועדון, כאשר כבש צמד שערים בניצחון קבוצתו 5-1 על אל פאייח מהליגה הסעודית.
ב-2019 החל לשחק בז'ירונה מהליגה הספרדית השנייה.
מלך שערי רד בול זלצבורג בכל הזמנים (172)
ג'ונתן סנטנה חרה (בספרדית: Jonathan Santana Gehre, נולד ב-19 באוקטובר 1981 בבואנוס איירס שבארגנטינה) הוא כדורגלן עבר פרגוואי-ארגנטינאי ששיחק בעמדת הקשר.
לזכותו 35 הופעות במדי נבחרת פרגוואי.
סנטנה החל את קריירת הבוגרים בשנת 1998 בסן טלמו, ששיחקה אז בליגה הארגנטינאית השלישית, ומשם עבר לאלמגרו.
בשנת 2001 עבר לשחק בליגת העל הארגנטינאית, כאשר חתם בסן לורנסו, וזכה עם הקבוצה בגביע מרקוסור באותה שנה, לאחר ניצחון במפגש כפול בגמר על פלמנגו.
לאחר מכן המשיך סנטנה לנדוד ברחבי ארגנטינה, ושיחק בנואבה צ'יקגו, שוב בסן לורנסו ובריבר פלייט, שם הציג יכולת גבוהה, שלא נעלמה מעיניהם של מועדונים באירופה.
בשנת 2006, לאחר עונה אחת בריבר פלייט, חתם סנטנה בוולפסבורג מהבונדסליגה.
וולפסבורג הייתה אז קבוצה שנבנתה כדי לשחק בצמרת הכדורגל הגרמני, ובשנים הראשונות של סנטנה בקבוצה סיימה בחלק העליון של הטבלה.
את עונת 2008/09, שבסיומה זכתה וולפסבורג לראשונה בתולדותיה באליפות הבונדסליגה, סנטנה פתח בוולפסבורג ושיחק בשישה משחקי ליגה, אך בפגרת החורף הושאל עד לתום העונה לסן לורנסו, בפעם השלישית בקריירה, ולא זכה להניף את צלחת האליפות עם חבריו.
בתום ההשאלה, חזר סנטנה לוולפסבורג, אך שיחק רק בשבעה משחקים בעונת 2009/10. בתום עונה זו, עזב סנטנה את הקבוצה וחתם לשלוש שנים בקייסריספור הטורקית, שם נשאר עד לעונת 2012, אז חתם בליברטד מפרגוואי.
בהמשך שיחק גם באינדפנדיינטה ובבלגראנו.
בין השנים 2014 ו-2016 שיחק סנטנה בסרו פורטניו מליגת העל הפרגוואית, עמה זכה באפרטורה של עונת 2015.
בשנת 2016 חתם סנטנה בסרמיינטו מליגת העל הארגנטינאית.
ביוני 2007 קיבל סנטנה אזרחות פרגוואית, משום שאמו נולדה בפרגוואי.
על מנת לשחק בנבחרת פרגוואי, נאלץ סנטנה לוותר על אזרחותו הארגנטינאית, משום שארגנטינה אינה מכירה באזרחויות כפולות.
בשנת 2007 השתתף סנטנה עם נבחרת פרגוואי בקופה אמריקה 2007, ממנה הודחה פרגוואי ברבע הגמר לאחר תבוסה 0–6 לנבחרת מקסיקו.
במשחק רבע הגמר מול נבחרת ספרד, סנטנה חזר לכשירות ושיחק 90 דקות.
פרגוואי הפסידה במשחק זה בתוצאה 0–1 והודחה מהטורניר.
בשנת 2011 השתתף סנטנה בקופה אמריקה 2011, והורחק בכרטיס אדום במשחק חצי הגמר מול נבחרת ונצואלה.
על אף זאת, פרגוואי ניצחה גם בלעדיו והגיעה לגמר, בו הפסידה 0–3 לנבחרת אורוגוואי.
אליפות ליגת העל הפרגוואית: אפרטורה 2015
ג'ונתן "ג'ונה" נולאן הוא תסריטאי אנגלי-אמריקאי, מפיק טלוויזיה, במאי וסופר.
הוא שיתף פעולה בכמה סרטים עם אחיו, הבמאי כריסטופר נולאן, שעיבד סיפור קצר שלו "ממנטו מורי" (2001) לסרט "ממנטו" (2000).
יחד הם כתבו את מותחן המסתורין "יוקרה" (2006), את סרטי גיבורי העל "האביר האפל" (2008) ו"עלייתו של האביר האפל" (2012), וסרט המדע הבדיוני "בין כוכבים" (2014).
נולאן גדל בלונדון ושיקגו, למד באוניברסיטת ג'ורג'טאון, שם התמחה באנגלית וכתב עבור עיתון הסטודנטים "The hoya".
אחיו הבכור, הבמאי כריסטופר נולאן השתמש בסיפורו הקצר של נולאן, "ממנטו מורי", כבסיס לסרטו "ממנטו".
למרות שג'ונתן לא קיבל מקום בקרדיטים כתסריטאי אלא רק כ"מבוסס על סיפור מאת...", קיבלו שני האחים מועמדות משותפת לפרס אוסקר לתסריט המקורי הטוב ביותר מיד עם הפצת הסרט, עוד לפני שהסיפור עצמו פורסם.
ב-2005 ג'ונתן וכריסטופר כתבו את התסריט ל"יוקרה", אשר מבוסס על רומן של כריסטופר פריסט בעל אותו שם.
ב-2008 שיתפו האחים פעולה בתסריט של הסרט "האביר האפל".
הסרט הפך לגרסה הקולנועית המוצלחת ביותר של באטמן מבחינה כלכלית.
מאז, כבר נשבר שיא זה על ידי סרט ההמשך שלו, "עלייתו של האביר האפל".
ב-10 בפברואר 2011, העלתה רשת CBS פיילוט של נולאן לסדרה "מבוקש".
הסדרה אושרה להפקה באופן רשמי ב-13 במאי 2011 על מנת שתהיה מוכנה לשידור בסתיו 2011. הסדרה רצה חמש עונות בכיכובם של ג'יימס קאביזל ומייקל אמרסון.
נולאן שימש מפיק בפועל יחד עם ג'יי ג'יי אברהמס.
נולאן כתב את התסריט ל"בין כוכבים", סרט מדע בדיוני המבוסס על עבודותיו של הפיזיקאי קיפ תורן, ושימש גם כמפיק.
אחיו, כריסטופר נולאן כתב, ביים והפיק את הסרט שהופץ על ידי אולפני סרטי פרמאונט בצפון אמריקה ואולפני האחים וורנר בשאר העולם.
נולאן ביים את הפיילוט של מותחן המדע הבדיוני "וסטוורלד" עבור HBO, שנכתב במשותף עם ליסה ג'וי, בהתבסס על סרט משנת 1973 באותו שם, אשר הועלתה כסדרה בבכורה ב-2 באוקטובר 2016. נולאן משמש כמפיק של סדרה זו יחד עם ליסה ג'וי, ג'יי ג'יי אברהמס, ג'רי ויינטראוב ובריאן בורק.
ב-2014, "TheWrap" דיווחו כי נולאן מביים סדרת טלוויזיה המבוססת על סדרת המוסד של אייזק אסימוב עבור HBO.
נולאן נשוי לסופרת ליסה ג'וי, כותבת "סוכן מחוק".
יש להם ילדה שנולדה ב-2014 ובן.
שנהשםקרדיטהערותמקור2000ממנטותסריט2005באטמן מתחילשכתוב תסריט2006היוקרהתסריטעם כריסטופר נולן, מבוסס על הרומן מאת כריסטופר פריסט2008האביר האפלתסריטעם כריסטופר נולן ודייוויד ס.
גויר2009שליחות קטלנית: התעוררותשכתוב תסריט2012עלייתו של האביר האפלתסריטעם כריסטופר נולן ודייוויד ס.
גויר2014בין כוכביםתסריטעם כריסטופר נולן2021מסע בזיכרוןמפיקשל הבמאית ליסה ג'וי
שנהשםקרדיט כ...הערותמקור סופר מנהל המפיק 2011–2016 מבוקש יוצר; כותב (9 פרקים), במאי (פרק 1)2016–2022 וסטוורלד יוצר משותף; כותב (13 פרקים), במאי (4 פרקים)2022הפריפריאלמפיק בפועל2024Falloutיוצר משותף, תסריטאי, במאי ומפיק בפועל+
ג'ונתן פיינר הוא סגן היועץ לביטחון לאומי לשעבר, במקצועו הוא דיפלומט אמריקאי שהיה ראש המטה ומנהל תכנון המדיניות של המזכיר לשעבר ג'ון קרי במחלקת המדינה של ארצות הברית.
פיינר סיים את לימודיו בתיכון בהאנובר, ניו המפשייר.
הוא למד באוניברסיטת הרווארד שם התחיל להתעניין ביחסים בינלאומיים לאחר שעבד עבור מפלגת הלייבור בבריטניה.
יש לו תואר במשפטים מאוניברסיטת ייל, שם ייסד את פרויקט סיוע הפליטים של עיראק.
כמו כן יש לו תואר ביחסים בינלאומיים מאוניברסיטת אוקספורד, בה למד במסגרת מלגת רודז.
פיינר גם שהה כשנה בהונג קונג כעמית בקרן הנרי לוס, ועיתונאי ועורך במגזין לסקירה הכלכלית במזרח הרחוק.
פיינר הצטרף לממשל אובמה ב-2009 כעמית בבית הלבן.
בבית הלבן שימש גם כמנהל בכיר לענייני מזרח התיכון וצפון אפריקה וכותב מדיניות החוץ של סגן הנשיא ג'ו ביידן ולאחר מכן כיועץ בכיר לסגן היועץ לביטחון לאומי טוני בלינקן.
לפני מינויו לתפקיד מנהל תכנון מדיניות במחלקת המדינה, שימש פיינר כסגן ראש המטה לענייני מדיניות.
בינואר 2021 הכריז נשיא ארצות הברית הנבחר, ג'ו ביידן כי בחר בפיינר להיות סגן היועץ לביטחון לאומי בממשלו העתידי.
ג'ון (ג'ונתן) ספילמן הוא שחמטאי אנגלי בדרגת רב-אמן.
היה אלוף אנגליה בשחמט, התחרה מספר פעמים באליפות העולם בשחמט בשנת 1990 הגיע לחצי הגמר.
נכון לספטמבר 2025, מדורג במקום ה-17 באנגליה לפי מד כושר.
ספילמן בוגר אוניברסיטת אוקספורד במתמטיקה.
בנבחרת אנגליה בשחמט שכללה בין היתר גם ג'ונתן מסטל ודייוויד גודמן הוא זכה באליפות העולם לגיל עד 26 בשנת 1978 ובאליפות העולם לסטודנטים בשנת 1977 סיים במקום השלישי.
בשנת 1978 הוא ניצח באליפות אנגליה.
בהמשך הוא זכה באליפות אנגליה עוד פעמיים.
באליפות העולם בשחמט 1990 הוא ניצח את נייג'ל שורט ברבע הגמר ובחצי הגמר הודח על ידי יאן טימן.
באליפות העולם בשחמט 1993 הוא הודח ברבע הגמר על ידי נייג'ל שורט.
באליפות העולם של פידה בשנת 1999 הוא דורג במקום מס' 44 והודח בסיבוב השני על ידי בוריס גלפנד.
באליפות העולם של פידה בשנת 1999 הוא דורג במקום מס' 41 והודח בסיבוב הראשון.
בשנת 1989 ג'ונתן ספילמן היה בעל מד כושר גבוה והיה במקום הרביעי בעולם.
ספילמן כתב מספר ספרים בנושא שחמט.
בשנת 1993 הוא פרסם ספר Batsford Chess Endings שנכתב ביחד עם ג'ונתן טיסדל ובוב וייד.
בין השנים 1980 ל-2006 השתתף ג'ון ספילמן ב-14 אולימפיאדות שחמט:
ג'ונתן מסטל הוא שחמטאי אנגלי ממוצא יהודי בדרגת רב-אמן ופרופסור למתמטיקה באימפריאל קולג' בלונדון.
היה אלוף העולם לצעירים בשנת 1974 ואלוף אנגליה בשחמט שלוש פעמים.
אביו של ג'ונתן מסטל לימד מתמטיקה באוניברסיטת קיימברידג'.
בשנת 1974 הוא זכה באליפות העולם צעירים ובשנת 1975 זכה במקום השלישי.
בנבחרת אנגליה בשחמט שכללה בין היתר גם ג'ון ספילמן ודייוויד גודמן הוא זכה באליפות העולם לגיל עד 26 בשנת 1978 ובאליפות העולם לסטודנטים בשנת 1977 סיים במקום השלישי.
הוא היה חבר נבחרת אנגליה באליפויות העולם ופעמיים זכה איתה במקום השלישי (1985 ו-1989).
מסטל בוגר אוניברסיטת קיימברידג' במתמטיקה ובהמשך סיים דוקטורט.
פרופסור למתמטיקה באימפריאל קולג' בלונדון.
בין השנים 1976 ל-1988 השתתף ג'ונתן מסטל ב-6 אולימפיאדות שחמט:
ג'ונתן מנסה הוא כדורגלן גנאי המשחק בעמדת המגן בניו אינגלנד רבולושן.
מנסה התחיל את הקריירה שלו במחלקת הנוער של אשנטי גולד מליגת העל הגנאית.
בגיל 17 בלבד הוא עלה לקבוצה הבוגרת ורשם 29 הופעות וכבש שני שערים.
בספטמבר חתם בפרי סטייט סטארס מליגת העל של דרום אפריקה.
ב-10 בינואר 2009 הבקיע את שער הבכורה שלו בקבוצה בניצחון 2–3 נגד אמזולו.
בקיץ הרשים במבחנים בפנאתינאיקוס ההיוונית, אך לא חתם עקב מחסת הזרים המלאה.
ב-1 בינואר 2010 מנסה חתם באודינזה מהסרייה א' והושאל מיידית לגרנאדה מהליגה הספרדית השלישית, אך במהלך העונה לא שותף באף משחק.
ב-29 באוגוסט 2010 ערך את הופעת הבכורה שלו בקבוצה בהפסד 1–4 נגד ריאל בטיס.
ב-21 בנובמבר, הבקיע את שער הבכורה שלו בקבוצה בהפסד 2–3 לנומנסיה.
מנסה היה שותף לעלייה של גרנאדה ללה ליגה אחרי 35 עונות.
ב-8 ביולי 2011 מנסה חתם לארבע שנים באוויאן מליגת העל הצרפתית.
ב-21 בספטמבר, מנסה ערך את הופעת הבכורה שלו בקבוצה בהפסד 0–2 לאולימפיק מרסיי.
כעבור כמה שבועות, נפצע בברכו במהלך משחק נבחרתו וגמר את העונה.
ב-19 במאי 2015, מנסה הושעה על ידי פיפ"א לארבעה חודשים לאחר שחתם שלא כחוק באוויאן, עת היה תחת חוזה באודינזה.
לאחר סיום ההשאלה, חתם על חוזה חדש בקבוצה.
ב-23 בפברואר 2016 מנסה חתם באנז'י מחצ'קלה תמורת 150 אלף אירו.
את הופעת הבכורה שלו עבור אנז'י, ערך בהפסד 0–1 לאמקאר פרם.
ב-10 בפברואר 2023 מנסה חתם בסן חוזה ארת'קווייקס.
ב-4 בינואר 2024 חתם בניו אינגלנד רובולושן.
בצעירותו, שיחק מנסה בנבחרת גאנה עד גיל 20 וזכה עמה באליפות אפריקה עד גיל 20 בכדורגל ובגביע העולם בכדורגל עד גיל 20 בשנת .
ב-31 במאי 2009 ערך את הופעת הבכורה שלו בנבחרת אוגנדה.
ב-8 בפברואר 2011, הבקיע את שער הבכורה שלו בנבחרת 1–4 נגד .
ג'ונתן סול פרידלנד הוא עיתונאי יהודי בריטי, הכותב טור שבועי בעיתון הגרדיאן ומנחה את סדרת ההיסטוריה העכשווית של רדיו BBC 4, "The Long View".
פרידלנד כותב גם מותחנים, בעיקר תחת שם העט סם בורן.
פרידלנד הוא הצעיר מבין שלושה ילדיהם של הביוגרף והעיתונאי מייקל פרידלנד ושרה לבית הוכרמן (ילידת ישראל).
הוא התחנך בבית הספר "יוניברסיטי קולג'", בית ספר עצמאי לבנים בהמפסטד, לונדון.
בילדותו ליווה פרידלנד מעת לעת את אביו לעבודות שידור.
באחת הפעמים אביו ראיין את הקומיקאי אריק מורקם, שהניח באופן קומי כי פרידלנד בן ה-10 נשוי.
לאחר שנה בה עבד בקיבוץ מטעם תנועת הבונים דרור (שם היה מדריך של סשה ברון כהן).
למד פילוסופיה, פוליטיקה וכלכלה (PPE) במכללת וואדהאם באוקספורד.
בהיותו באוקספורד, הוא ערך את ביטאון הסטודנטים "Cherwell".
פרידלנד החל את הקריירה שלו בעיתון קצר-הימים "Sunday Correspondent".
בשנת 1990 הצטרף ל-BBC ככתב חדשות ברדיו ובטלוויזיה, כולל עבור " World at One" ו-"Today" ברדיו 4. בשנת 1992 הוענקה לו מלגת לורנס שטרן בהיותו חבר סגל הוושינגטון פוסט.
הוא היה כתב בוושינגטון עבור הגרדיאן מ-1993 עד 1997, עת חזר ללונדון בתור סופר ובעל טור.
בין השנים 2002–2004, פרידלנד היה בעל טור מזדמן בדיילי מירור ובשנים 2005–2007 כתב טור שבועי ב"איבנינג סטנדרד".
הוא כותב טור חודשי עבור "ג'ואיש כרוניקל".
ברבות השנים הוא פרסם גם בניו יורק טיימס, "New York Review of Books", ניוזוויק וניו ריפבליק.
בשנת 2002, פרידלנד נבחר ככותב הטורים של השנה במסגרת פרסי "What What Papers Say", ובשנת 2008 הוענק לו פרס דייוויד וואט לעיתונות, כהוקרה למסה "ההישג המדהים של בוש", שפורסמה ב-"New York Review of Books".
לאחר שבע פעמים בהן הועמד לבחירה, זכה פרידלנד בפרס אורוול במאי 2014, זאת על הישגיו העיתונאיים.
בשנת 2016 זכה בפרס "פרשנות השנה".
פרידלנד היה העורך הראשי של מדור הדעות בגרדיאן ממאי 2014 ועד תחילת 2016 וממשיך לכתוב את טורו המתפרסם בימי שבת.
בנובמבר 2019 התנצל פרידלנד על כך ש"שגה קשות" בדיווח שווא שעסק במועמד פוטנציאלי לפרלמנט מטעם הלייבור, ואשר נידון לקנס בגין אמירות אנטישמיות בפייסבוק.
הוא ייחס את הזיהוי השגוי בכך שבלבל בין שני עורכי דין בעלי אותו שם ל"מקור לייבור מהימן לשעבר" שאת המידע ממנו "העביר בחיפזון יתר".
פרידלנד מנחה את הפודקאסט "Unholy" מבית אתר "N12", במשותף עם יונית לוי.
ב-1998, פרסם את הספר "להביא הביתה את המהפכה: המקרה של הרפובליקה הבריטית", בו טען כי על בריטניה להשיב לעצמה את האידיאלים המהפכניים שייצאה לאמריקה במאה ה-18, ולעבור שיפוץ חוקתי ותרבותי.
הספר זכה בפרס סומרסט מוהם על ספרות עיונית ומאוחר יותר הופקה על בסיסו סדרה בת שני חלקים ל-BBC.
ב-2005, פרסם את "המתנה של יעקב", ספר זיכרונות המתאר את חייהם של שלושה דורות של משפחתו היהודית של פרידלנד, וחוקר שאלות זהות ושייכות רחבות יותר.
בשנת 2008 שידר סדרה בת שני חלקים לרדיו BBC 4 – "יהודים בריטים וחלום ציון" וכן שני סרטי תעודה טלוויזיוניים, עבור ערוץ BBC 4: "איך להיות נשיא טוב" ו"הנשיא הוליווד".
ב-2006, הוציא לאור את המותחן דתי "הצדיקים", לראשונה תחת שם העט סם בורן.
הספר עוסק בכתב חדשות בשם וויל, שחייו מקבלים תפנית כאשר אשתו נחטפת בזמן שהוא מדווח על איש מיליציה שנמצא מת.
ככל שקורות יותר רציחות של 'צדיקים' ברחבי העולם, וויל מוצא עצמו במהרה באמצעה של מזימה שסופה יום הדין.
שנה מאוחר יותר, פרסם את "הברית האחרונה", על רקע תהליך השלום במזרח התיכון.
הוא נשען על קורותיו של המחבר באזור זה ככתב במשך למעלה מעשרים שנה, ועיתון של הגרדיאן בחסות דיאלוג שהשפיע רבות על יוזמת ז'נבה.
הדמות המרכזית מוצאת את עצמה מעורבת בתמהיל של המצב הפוליטי המודרני ושל גילויים עתיקים.
"החישוב הסופי" ב-2008 התבסס על סיפורם האמיתי של הנוקמים, קבוצה של ניצולי שואה שביקשו נקמה נגד רודפיהם הנאצים, וכמעט הוביל את רשימת רבי המכר של סאנדיי טיימס.
ב-2010, מעט בטרם פרסום הספר "הנבחר", המותחן הרביעי תחת שם העט סם בורן, העיתון The Bookseller דיווח כי הרפר קולינס חתם עם פרידלנד על הוצאה עתידית שלושה ספרים נוספים בשם העט בורן.
הרומן השביעי בשם העט, "להרוג את האמת", פורסם בפברואר 2019 בהוצאת קוורקוס, שפרסמה גם את הספר השמיני, "להרוג אדם", במרץ 2020.
בתור ציוני ליברלי מוביל בבריטניה, כתב פרידלנדר בשנת 2012 כי הוא משתמש במילה ציונות לעיתים רחוקות, בהיותה מילה שלא מובנת כהלכה ונתפשת כנחלתם של אנשי האגף הימני.
בנוגע למבצע צוק איתן, הוא סבר כי הפעולה הצבאית מנציחה את הסכסוך וקרא למשא ומתן למען סיום מעגלי האלימות.
הוא מגן על זכות קיומה של ישראל למרות "גירוש הפלסטינים", אך מקווה שישראל תכיר ב"מחיר הגבוה" שמשלמים הפלסטינים.
פרידלנד האשים את מפלגת הלייבור בבריטניה בהכחשה בנושא האנטישמיות.
הוא דחק בשמאל להתייחס ליהודים "כמו שאתה מתייחס לכל מיעוט אחר", וכן התייחס לביטויים האנטישמיים שיוחסו לג'רמי קורבין והמביעים הלך רוח של עוינות ליהודים מצד חברי לייבור חדשים.
פרידלנד עורר ביקורת מסוימת בשל דעותיו.
פרידלנד תומך בפרויקטים המבקשים לשמור על הזהות והמורשת היהודית.
הוא כתב לא אחת על חשיבות אמונתו ומורשתו התרבותית.
כמו כן, הוא פעל במסגרת קמפיינים להצלת המורשת היהודית הבריטית.
פרידלנד ביקר את תפקידה של הרשות המקומית וחברת הניהול בתקופה שקדמה לשרפה במגדל גרנפל.
הוא סבור כי לציבור הבריטי נמאס ממשך מדיניות הצנע ומהשפעותיה.
כמו כן, הביע את דאגתו מכך שההשפעה של הוריקן הארווי בארצות הברית זכתה לפרסום רב יותר מאירועים חמורים יותר באסיה.
פרידלנד מודאג גם מהמלחמה בתימן ומתפקידן של ממשלות המערב באספקת נשק לערב הסעודית.
הוא טוען כי מימון מופחת של המשטרה מאפשר טרור בבריטניה ומאשים את חברות האינטרנט הגדולות בכך שלא מנעו את התפשטותם של תוכני טרור.
פרידלנד נשוי לשרה פיטרס, מפיקת רדיו ופודקאסטים.
יש להם שני בנים, ג'ייקוב וסם, והם מזוהים עם היהדות הקונסרבטיבית.
ג'ונתן פרידלנד: אמן הבריחה, רודולף ורבה האיש שברח מאושוויץ כדי להזהיר את העולם, (תרגום תמי זר, עריכה יעל ינאי), הוצאת כנרת זמורה, 2024.
ג'ונתן מייקל מג'ורס הוא שחקן קולנוע וטלוויזיה אמריקאי, אשר התפרסם לראשונה בשנת 2019 כאשר כיכב בסרט "האיש השחור האחרון בסן פרנסיסקו".
בשנת 2020, זכה לפרסום נרחב יותר בזכות גילום הדמות אטיקוס פרימן בסדרת הטלוויזיה של HBO, "ארץ לאבקראפט"; עבורו קיבל מועמדות לפרס אמי לשחקן הטוב ביותר.
כמו כן, כיכב בסדרת הטלוויזיה של דיסני+, "לוקי", והופיע כגרסה נוספת של דמות זו, קאנג הכובש, בסרט "אנטמן והצרעה: קוונטומאניה".
מג'ורס נולד בעיר לומפוק, קליפורניה, ובילה את שנותיו הראשונות עם משפחתו - אמו, אשת כמורה, אחותו הגדולה, מוניקה, ואחיו הצעיר, קמרון - בבסיס חיל האוויר ונדנברג בשל תפקידו של אביו כקצין בחיל האוויר.
מג'ורס ומשפחתו עברו להתגורר מאוחר יותר בג'ורג'טאון, טקסס, ממש מחוץ לאוסטין, טקסס, ומאוחר יותר גדלו בעיר סידר היל, טקסס.
לאחר שעבר מבית הספר התיכון סידר היל, הוא סיים את לימודיו בבית הספר התיכון דנקנוויל ב-2008.
כנער, מג'ורס התמודד עם מאבקים רבים: הוא נעצר על גניבה מחנות, הושעה מבית הספר התיכון על כך שנקלע לקטטה, ובשלב מסוים הוא גר במכוניתו בזמן שעבד בשתי עבודות כדי להסתדר.
בסופו של דבר הוא מצא "מרחב בטוח" בעולם התיאטרון.
מייג'רס למד לתואר ראשון במשחק בית הספר לאמנויות של אוניברסיטת צפון קרולינה, ולאחר מכן למד לתואר שני בבית הספר לדרמה של אוניברסיטת ייל, שם הוא סיים את לימודיו בשנת 2016.
ביוני 2024, לוהק לתפקיד מרכזי בסרט המתח העל-טבעי "Merciless" בבימויו של מרטין וילנייב.
באוקטובר 2024, פורסם כי הסרט "Magazine Dreams", בכיכובו של מייג'ורס ייצא לאקרנים ברבעון הראשון של 2025. הסרט זכה לשבחים בפסטיבל הסרטים סאנדנס וייצר באזז לאוסקר בזכות הופעתו המרשימה של מייג'ורס בתפקיד מפתח של מפתח גוף שאפתן.
מייג'ורס התכונן לתפקיד על ידי אכילת 6100 קלוריות ביום ואימונים אינטנסיביים במשך ארבעה חודשים כדי להפוך למפתח גוף משכנע.
מג'ורס הוא אב לילדה מזוגיות שניהל בצעירותו.
מייג'ורס בזוגיות עם השחקנית והדוגמנית האמריקאית מייגן גוד מאז מאי 2023. בנובמבר 2024 הודיעו על אירוסיהם.
הוא תומך בתנועת "Black Lives Matter" ובשנת 2020 השתתף בעצרות והפגנות בעקבות רצח ג'ורג' פלויד.
במרץ 2023, מג'ורס נעצר לאחר שתקף את בת זוגו דאז, גרייס ג'בארי ברכב וגרם לה לפציעות קלות בראשה ובצווארה.
ב-18 בדצמבר 2023, בית המשפט פסק שמג'ורס אשם בשני סעיפי "אלימות במשפחה" מתוך ארבעה, שהעונש על כך הוא עד שנת הוא נידון באפריל 2024 לתוכנית התערבות באלימות במשפחה למשך 52 שבועות.
שנהסרטתפקידהערות2011Do Not Disturbמייק2017אויבים הנרי וודסון2018ריק ילד לבןג'וני "ליל מאן" קאריOut of Blueדאנקן ג'יי ריינולדס2019האיש השחור האחרון בסן פרנסיסקומונטגומרי אלןמועמד פרס אינדפנדנט ספיריט לשחקן המשנה הטוב ביותר (2019)מדינה שבויהרייף דורמונד2020הלוחמיםפייפרהזהב של נורמןדייוויד2021Gullyגרגנקמה מרהנאט לאב (אנ')2022Devotionג'סי ל.
בראון (אנ')2023אנטמן והצרעה: קוונטומאניהקאנג הכובשקריד 3דיים אנדרסון מועמד פרס Black Reel להופעת המשנה הטובה ביותר (2024)Magazine DreamsקיליאןTBAThe Man in My Basement
שנהסדרהתפקידהערות2017When We Riseקן ג'ונס (אנ')4 פרקים2020ארץ לאבקראפטאטיקוס פרימןתפקיד ראשי; 10 פרקים2021לוקיההוא שנשאר (אנ')2 פרקים
ג'ונתן פורוורד היה סוחר לונדוני, שהיה אחראי בעיקר על הגליית הנידונים, מכלא ניוגייט וממחוזות הבית, למושבות האמריקאיות שבשליטת האימפריה הבריטית בין השנים 1718 עד 1739.
העסק להגליית נידונים הופק בידי פורוורד, ב-1718. בתחילה, קיבל 3 ליש"ט על כל נידון שהגולה למושבת עונשין, ומאוחר יותר, ב-1727, הגדילו ל-5 ליש"ט.
בין האוניות שיצר איתן קשר, בשביל להגלות את הנידונים למושבות האמריקאיות שבשליטת האימפריה הבריטית, היו האוניות Gilbert (1720–1722), Jonathan (1723–1724), Patapsco Merchant (1732) ו-Genoa Galley (1738), בפיקודו של דרבי לוקס הראשון .
הוא פרש מתפקידו לאחר כ-20 שנה, ב-1739. אנדרו ריד החליף אותו בתפקידו.
פורוורד התחתן עם סוזנה לפני 1712. לפרורווד היו 2 בנות.
הבת הבכורה, אליזבת, נולדה ב-1712 ומתה ב-1789. ב-19 בדצמבר 1734, נישאה אליזבת עם רוברט בינג, בנו השלישי של האדמירל המשנה ג'ורג' בינג.
פורוורד נפטר ב-1760 ונקבר בלונדון.
ג'ונתן ניבס הוא שחקן תיאטרון, קולנוע וטלוויזיה אמריקאי.
ג'ונתן הוא יליד שיקגו, אילינוי ומופיע בתיאטרון ובריקוד מאז שהיה בן שבע.
בשנת 2015 ביצע את הופעתו הראשונה בפרק בסדרת הטלוויזיה "שיקגו FIRE".
שנה לאחר מכן הופיע בפרק בסדרת הטלוויזיה "חסרי בושה".
בשנת 2018 שיחק בפרק בסדרת הטלוויזיה "סמוך על סול", בפרק בסדרה "ניו אמסטרדם".
שנה לאחר מכן הופיע בתפקיד אורח בסדרת הטלוויזיה "האנטומיה של גריי".
בשנת 2019 שיחק בתפקיד משנה בסרט המדע בדיוני של נטפליקס בהפקת ספייק לי, "נתראה אתמול "(אנ').
בשנת 2020 הופיע בתפקיד ראשי בסדרת הטלוויזיה "פני דרדפול: עיר המלאכים", שנוצרה על ידי היוצר ג'ון לוגן עבור רשת "שואוטיים".
הסדרה, המהווה ספין אוף לסדרה "פני דרדפול", לצד דומיניק שרווד ונטלי דורמר.
בשנת 2022 לוהק לתפקיד ראשי בסדרת הטלוויזיה "גריז: עלייתן של הנערות בוורוד".
+שנהסרטתפקידהערות2017Neighborhood Food Driveסייקליסט2019נתראה אתמול (אנ')אדוארדו
+שנהסדרהתפקידהערות2015שיקגו FIREנער עם אף מדמםפרק: "You Know Where to Find Me"2016חסרי בושהמיגלפרק: "The Defenestration of Frank"2018ניו אמסטרדםחאבייר פאגאןפרק: "Cavitation"סמוך על סולדייווידפרק: "Quite a Ride"2019האנטומיה של גרייהאנטר מרטינזפרק: "Blood and Water"2020פני דרדפול: עיר המלאכיםמתיאו וגהתפקיד ראשי; 10 פרקים2023גריז: עלייתן של הנערות בוורודריצ'י ואלדווינוסתפקיד ראשי; 10 פרקים2025על מדים (אנ')אדוארדו אוצ'ואה5 פרקים
ג'ונתן לנדוס מוטלי הוא כדורסלן אמריקאי המשחק בעמדת הסנטר בהפועל תל אביב.
מוטלי שיחק כדורסל בבית הספר התיכון נורת' שור ביוסטון, טקסס.
הוא הוביל את קבוצתו למאזן 32–4 כ ו-30–5 כ, ולזכייה בשתי אליפויות מחוזיות רצופות.
ב-12 בספטמבר 2012 התחייב לשחק כדורסל מכללות באוניברסיטת ביילור.
מוטלי נבחר לחמישייה השנייה אול-אמריקן בעונת הג'וניור שלו בביילור, והוביל את הקבוצה לשמינית גמר טורניר אליפות המכללות בכדורסל.
בסיום העונה זכה בפרס קארל מלון לפאוור פורוורד הטוב ביותר בכדורסל המכללות.
בתום עונת הג'וניור שלו הכריז על מועמדותו לדראפט ה-NBA.
לאחר שלא נבחר בדראפט ה-NBA 2017 חתם על חוזה דו כיווני עם דאלאס מאבריקס, והפך לשחקן הראשון בהיסטוריה של המועדון שחתם על חוזה כזה.
כתוצאה מכך הוא חילק את זמנו בין המאבריקס לבין קבוצת ליגת הפיתוח שלהם, טקסס לג'נדס.
לאחר שהחלים מפציעה קודמת שהייתה לו ערך את הופעת הבכורה הרשמית שלו ב-NBA ב-14 בדצמבר 2017, ורשם 4 נקודות בשתי דקות בהפסד 97–112 לגולדן סטייט ווריורס.
ב-4 באפריל 2018 הוא קלע שיא קריירה של 26 נקודות בהפסד 106–113 לדטרויט פיסטונס.
ב-23 ביולי 2018 הוא הועבר, יחד עם זכויות הדראפט של רנלדאס סייבוטיס, ללוס אנג'לס קליפרס, בתמורה לזכויות הדראפט על מארטי לונן וכסף, והפך לשחקן החוזה הדו-כיווני הראשון אי פעם שהועבר לקבוצה אחרת.
הוא הפך לשחקן חופשי ב-28 ביוני 2019, אך הוחתם מחדש על ידי הקליפרס ב-25 ביולי 2019.
ב-30 בנובמבר 2020 חתם על חוזה מחנה אימונים עם פיניקס סאנס, אך שוחרר ב-19 בדצמבר.
אינצ'ון ET לנד אלפנטס (2021)
ב-28 בפברואר 2021 מוטלי באינצ'ון ET לנד אלפנטס מליגת העל הקוריאנית בכדורסל, במדיה העמיד ממוצעים של 20.7 נקודות, 8.9 ריבאונדים, 3.3 אסיסטים ו-1.4 חסימות למשחק.
ב-3 באוגוסט 2021 חתם בלוקומוטיב קובאן הרוסית מהליגה המאוחדת של VTB והיורוקאפ.
הוא עזב את הקבוצה לאחר הפלישה הרוסית לאוקראינה ב-2022.
ב-20 ביוני 2022 חתם בפנרבחצ'ה מליגת העל הטורקית בכדורסל, מועדון היורוליג הראשון שלו.
הוא נבחר למצטיין המחזור ה-19 בעונת לאחר שרשם 22 נקודות, 17 ריבאונדים ו-38 נקודות מדד בניצחון 79–71 על באיירן מינכן.
מוטלי הצטיין בעונתו הראשונה ביורוליג והעמיד ממוצעים של 14.5 נקודות, 5.4 ריבאונדים ו1.6 אסיסטים למשחק.
במהלך עונתו השנייה עם הקבוצה נפצע מוטלי וגם הוחלף מאמנו שהחתים אותו בפנרבחצ'ה דימיטריוס איטודיס והוחלף בשארונאס יאסיקביצ'יוס, דבר שפגע בדקות המשחק של מוטלי ובמעמדו בקבוצה.
את עונתו השנייה והאחרונה בקבוצה הטורקית סיים מוטלי עם ממוצעים נמוכים מעונתו הראשונה במועדון, של 11.2 נקודות ו4.2 ריבאונדים.
ב-25 ביוני 2024, חתם בהפועל תל אביב מליגת העל והיורוקאפ, עם חתימתו הפך למשתכר הגבוה בתולדות המועדון, עם שכר של מיליון וחצי דולר אמריקאי לעונה (פטריק בוורלי עקף אותו כעבור כחודש).
הוא זכה עם קבוצתו ביורוקאפ.
ג'ונתן סטרג'ס היה עורך דין, משפטן ופוליטיקאי אמריקאי, אשר ייצג את קונטיקט כציר בקונגרס הקונטיננטלי ובבית הנבחרים של ארצות הברית.
סטרג'ס נולד בפיירפילד שבמושבת קונטיקט שם אביו, סמואל (1712–1771) היה מודד.
אמו, אן (בר) סטרג'ס הייתה אשתו השנייה של סמואל.
סבא רבא שלו, גם ג'ונתן סטרג'ס (1624–1700), היה אחד המתיישבים המקוריים של העיירה.
ב-1759 השלים סטרג'ס את לימודיו בייל.
הוא קיבל את התואר השני שלו מייל ב-1761, ואת התואר דוקטור למשפטים מייל ב-1806. הוא למד משפטים והתקבל ללשכת עורכי הדין במאי 1772. הוא החל לעסוק בעריכת דין בפיירפילד.
כניסתו של סטרג'ס לקריירה ציבורית החלה כאשר שכניו בפיירפילד שלחו אותו לבית הנבחרים של קונטיקט ב-1772. הוא הוחזר מדי שנה עד 1784. ב-1773 שירת את מחוז פיירפילד כשופט שלום, וב-1775 שימש כשופט של בית המשפט לצוואות.
קונטיקט שלחה אותו כציר לקונגרס הקונטיננטלי ב-1786. הוא כיהן כחבר במועצת העוזרים של קונטיקט מ-1786 עד 1788, ובמקביל כיהן כשופט בבית המשפט העליון לערעורים בקונטיקט מ-1786 עד 1789.
כאשר הוקמה ממשלת ארצות הברית החדשה, הבוחרים בחרו בו לבית הנבחרים של ארצות הברית כמועמד מפלגת תומכי הממשל.
הוא כיהן שתי קדנציות בקונגרס מ-4 במרץ 1789 עד 3 במרץ 1793. סטרג'ס היה אחד משבעת הנציגים שהצביעו נגד חוק העבדים הנמלטים משנת 1793.
עם שובו הביתה, הוא מונה לשופט עמית של בית המשפט העליון בקונטיקט, שם כיהן מ-1793 עד 1805. הוא היה אלקטור נשיאותי ב-1797 וב-1805.
בשנת 1760 נישא סטרג'ס לדבורה לואיס.
נולדו להם ארבעה ילדים משותפים.
בנם, לואיס בר סטרג'ס, שירת גם הוא כמו אביו בבית הנבחרים של ארצות הברית.
ג'ונתן סטרג'ס, פטרון אמנויות חשוב בעיר ניו יורק, היה נכדו.
ג'ונתן סלע הוא צלם קולנוע ישראלי יליד צרפת.
בגיל עשר לקח אותו סבו הפולני לסט הצילומים של הסרט "רשימת שינדלר" בקרקוב, מה שנתן לו השראה להמשיך בקריירה בקולנוע.
ארבע שנים לאחר מכן החל לעבוד בישראל כצלם וטכנאי תאורה במספר סרטי טלוויזיה ותוכניות טלוויזיה; תחילה כטכנאי ואחר כך כאחראי תאורה.
הוא היגר לארצות הברית בגיל 19, ונרשם למכון האמריקאי לקולנוע בלוס אנג'לס.
לאחר שצילם כמה סרטים קצרים, הוא ערך את הופעת הבכורה שלו בסרט העלילתי, הקומדיה "הכל כלול" משנת 2004. ב-2006 שימש כצלם בסרט "אות משמיים".
כמה מהפרויקטים האחרונים של סלע כוללים את דרמת הפשע בבימויו של פי.
ג'רי גריי, "אזרח שומר חוק", את הסרט "מת לחיות ביום טוב", ואת מותחן הפעולה "ג'ון וויק".
סלע היה הצלם הראשי בסרט "רובוטריקים: האביר האחרון" משנת 2017.
סלע הוזמן לאגודת הקולנוע האמריקאית בדצמבר 2022.
סלע מתגורר בווניס, קליפורניה עם אשתו, הצלמת מייגן שנבאקלר, ושני בניהם.
שנהשם הסרט2004"הכל כלול"2005"Marilyn Hotchkiss' Ballroom""Dancing and Charm School"2006"Dreamland""Grimm Love""אות משמיים"2007"Randy and the Mob"2008"The Midnight Meat Train""בוקר כחול בהיר""מקס פיין"2009"אזרח שומר חוק"2013"מת לחיות ביום טוב"2014"ג'ון וויק"2017"רובוטריקים: האביר האחרון""פצצה אטומית (סרט)"2018"דדפול 2"2019"מהיר ועצבני: הובס ושואו"2022"העיר האבודה""רכבת הקליע"2024"הכפיל"
שנה שם 2015 "ללא גבולות" "חברה לשעבר מטורפת"
ג'ונתן מייסון היה סנאטור וחבר בית הנבחרים איש המפלגה הפדרליסטית ממסצ'וסטס במהלך השנים הראשונות של ארצות הברית.
מייסון נולד בבוסטון בפרובינציית מפרץ מסצ'וסטס ב-12 בספטמבר 1756. הוא היה בנם של ג'ונתן מייסון (1725–1798) ומרים (לבית קלארק) מייסון (1724–1794).
הוא למד בבית הספר הלטיני של בוסטון בקולג' של ניו ג'רזי (כיום אוניברסיטת פרינסטון), והשלים את לימודיו ב-1774. לאחר לימודי משפטים, התקבל ללשכת עורכי הדין בשנת 1779.
בשנת 1780 נשא מייסון את הנאום השנתי לציון הטבח בבוסטון.
החל משנת 1795, מייסון היה שותף ב־Mount Vernon Proprietors, מפתח נדל"ן בשכונת ביקון היל בבוסטון.
בסביבות שנת 1800 בנה לעצמו אחוזה ברחוב מאונט ורנון, בה התגורר עד סוף ימיו.
בסביבות 1804 שכר את האדריכל צ'ארלס בולפינץ' לתכנן 4 בתים, גם הם ברחוב מאונט ורנון, עבור כל אחת מבנותיו; ארבעת הבתים עומדים עד היום.
הוא כיהן כחבר בבית הנבחרים של מסצ'וסטס מ-1786 עד 1796.
הוא כיהן כחבר בית הנבחרים של ארצות הברית מ-4 במרץ 1817 ועד 15 במאי 1820, ואז התפטר כדי להמשיך את עיסוקו בעריכת הדין.
יחד, הם היו הורים לחמש בנות ושני בנים:
סוזן פאוול מייסון (1783–1841), שנישאה לד"ר ג'ון קולינס וורן, בנו של ד"ר ג'ון וורן, מייסד בית הספר לרפואה באוניברסיטת הרווארד.
אליזבת מייסון (1784–1826), שנישאה לעורך הדין סמואל דאן פרקר, בנו של סמואל פארקר, הבישוף של מסצ'וסטס.
אנה פאוול מייסון (1789–1861), שנישאה לאלמן הסקוטי פטריק גרנט ב-1807.
מרים קלארק מייסון (1790–1861), שנישאה לאיש העסקים דייוויד סירס.
ויליאם פאוול מייסון (1791–1867), שנישא להאנה רוג'רס, צאצאית של נשיא הרווארד ג'ון רוג'רס ושל תומאס דאדלי, מושל מושבת מפרץ מסצ'וסטס.
מרי ברומפילד מייסון (1793–1874), שנישאה לסמואל הנרי פארקמן.
בין 1804 ל-1805 צייר גילברט סטיוארט את דיוקנו ושל אשתו סוזנה ובתו אנה.
מייסון מת בבוסטון, בגיל 75. הוא קבור בבית הקברות מאונט אובורן בקיימברידג', מסצ'וסטס.
דרך בנו ויליאם הוא היה סבה של אליזבת רוג'רס מייסון קאבוט, אשתו של וולטר צ'נינג קאבוט (בנו של סמואל קאבוט הבן).
אליזבת הייתה מעורבת בניהול המעון לנשים צבעוניות מבוגרות בבוסטון, כמו גם בארגון הסיוע לילדים והאגודה לחינוך לאישה.
ג'ונתן סצ'רדוטי (Jonathan Sacerdoti; נולד בשנת 1980) הוא שדרן, עיתונאי ומפיק טלוויזיה בריטי.
הוא מתמקד בסיקור הממלכה המאוחדת ואירופה, כולל טרור וקיצוניות, יחסי גזע, ניתוח המזרח התיכון ומשפחת המלוכה הבריטית.
בנוסף, הוא פעיל נגד אנטישמיות.
סצ'רדוטי נולד ב-1980 בקמדן, לונדון.
אביו, צ'זארה סצ'רדוטי, היה ניצול השואה, וסבו היה רב איטלקי.
הוא למד באוניברסיטת אוקספורד בבייליול קולג', שם קיבל תואר בשפה וספרות אנגלית.
סצ'רדוטי הופיע בערוצי טלוויזיה בינלאומיים רבים, כולל BBC News, Sky News, Fox News, Al Jazeera English, i24news, NDTV ו-France 24. בשנת 2013, הצטרף לצוות הכתבים של i24news.
בשנת 2022, הוא הפך לכתב קבוע המסקר את המשפחה המלכותית עבור Fox News.
ב-2022 השתתף בסרט התיעודי "מי הוא המלך צ'ארלס השלישי?" שהופק על ידי Fox News.
סצ'רדוטי כתב עבור מגוון פרסומים, כולל The Spectator ו-Daily Telegraph.
כבר בגיל 17, פרסם את מאמרו הראשון ב-Daily Telegraph.
בשנת 2020 היה מעורב ברכישת העיתון "Jewish Chronicle" כחלק מקונסורטיום של אנשי עסקים ומדיה, שנועד להציל את העיתון לאחר משבר כלכלי חמור.
סצ'רדוטי עבד כמפיק טלוויזיה בתוכניות כמו RI:SE של Channel 4 ותוכנית הדיונים The Wright Stuff של Channel 5.
סצ'רדוטי שימש כנאמן מייסד של ארגון Campaign Against Antisemitism, שבו פעל לקידום זכויות יהודים ונגד אנטישמיות.
בנוסף, הוא חבר במועצת קרן מונטיפיורי, המנהלת את הנכסים ההיסטוריים של הפילנתרופ משה מונטיפיורי.
סצ'רדוטי נשא הרצאות בכנסים בינלאומיים שאורגנו על ידי אוניברסיטת הרווארד, האוניברסיטה האמריקאית בדובאי ואוניברסיטת קיו בטוקיו.
הוא גם השתתף בדיונים באיגוד אוקספורד ובאיגוד קיימברידג'.
בשנת 2001 זכה סצ'רדוטי בפרס OxTALENT של אוניברסיטת אוקספורד על הישגיו בתחום ה-IT והספרות.
ג'ונתן לפאליה הוא שחקן ומנחה טלוויזיה אוסטרלי.
לפאליה נולד באדלייד, אמו מזכירה הולנדית ואביו סוחר במכוניות איטלקי, הוא הצעיר מבין שלושה בנים ואחיו הוא השחקן אנתוני לפאליה, הוא החל ללמוד רפואה ועבד כרופא חירום, אך עזב את התחום עבור משחק.
ב-1994 עבר לניו יורק שם הצטרף לבית ספר לדרמה, ב-1996 החל לשחק בסדרת המשטרה "New York Undercover", מ-1998 ועד 2001 שיחק את התפקיד של הראשי של החייל פרנק בסדרת המדע הבדיוני שבעה ימים, הוא גילם בלש בסדרת הפשע "District".
בקולנוע הופיע בתפקיד קטן בסרט לפרק את הארי ובמספר סרטים נוספים.
הוא משמש כמנחה של עבור הגרסה האוסטרלית של תוכנית המציאות הישרדות.
ג'ונתן סטריינג' ומר נורל הוא רומן הביכורים של הסופרת הבריטית סוזנה קלארק, שראה אור בשנת 2004. העלילה מתרחשת באנגליה של המאה ה-19, על רקע תקופת המלחמות הנפוליאוניות, ומציגה היסטוריה חלופית שבה הקסם, שנעלם זה מכבר מן הממלכה, שב ומופיע באמצעות שני גברים: גילברט נורל וג'ונתן סטריינג'.
הרומן מתמקד במערכת היחסים המורכבת בין שני הגיבורים, ובאמצעותה בוחן סוגיות של זהות אנגלית, וכן מתחים בין תבונה לשיגעון, בין מסורות אנגלו-סקסיות לאנגלו-דניות, ובין תרבויות צפון ודרום אנגליה.
היצירה תוארה ככזו המשתייכת למספר סוגות ספרותיות, ובהן ספרות פנטזיה, היסטוריה חלופית ורומן היסטורי.
העלילה שואבת השראה ממסורות שונות של הספרות הרומנטית, ובהן קומדיית מידות, הסיפור הגותי ודמות הגיבור הביירוני.
לשון הרומן בנויה כפסטיש של סגנונות כתיבה מן המאה ה-19, ובפרט כאלה המזוהים עם סופרים דוגמת ג'יין אוסטן וצ'ארלס דיקנס.
קלארק החלה לכתוב את הרומן בשנת 1992, ולאחר כעשור הגישה את כתב היד לפרסום.
הספר התקבל להוצאה לאור על ידי "הוצאת בלומסברי", ופורסם בספטמבר 2004 בליווי איוריה של פורשיה רוזנברג.
עם צאתו זכה הרומן לביקורות חיוביות, והגיע למקום השלישי ברשימת רבי-המכר של "הניו יורק טיימס".
הוא נכלל ברשימה הארוכה לפרס בוקר לשנת 2004, וזכה בשנת 2005 בפרס הוגו לרומן הטוב ביותר.
הרומן נפתח בשנת 1806 בצפון אנגליה, ומתמקד ב"אגודת המלומדים של קוסמי יורק" – חבורה של קוסמים תאורטיים העוסקים בלימוד כתבים היסטוריים של קסם, לאחר שהקסם המעשי דעך ונעלם מאנגליה מאות שנים קודם לכן.
חברי החברה נדהמים לגלות את קיומו של קוסם מעשי חי, גילברט נורל, אשר מוכיח את יכולותיו בכך שהוא גורם לפסלי קתדרלת יורק לדבר.
בעקבות הפגנת כוח זו, הוא מאלץ את האגודה להתפרק.
משרתו ועוזרו של נורל, ג'ון צ'ילדרמס, משכנע את אחד מחברי האגודה, ג'ון סגונדוס, לפרסם תיאור של המאורע בעיתונות הלונדונית.
הכתבה מעוררת עניין ציבורי רב, ונורל עובר ללונדון במטרה להשיב את הקסם המעשי האנגלי למעמדו הראוי.
בלונדון חודר נורל לחוגי החברה הגבוהה בעזרת שני ג'נטלמנים: כריסטופר דרולייט, אדם ריקני וראוותני, והנרי לאסלס, אדם ערמומי ושאפתן.
במקביל הוא פוגש את שר הקבינט סר וולטר פול, ובניסיון לזכות באהדתו מציע להשיב לחיים את ארוסתו המנוחה, אמה וינטרטאון.
לשם כך מזמן נורל בן פיות רב-עוצמה המכונה "הג'נטלמן בעל שיער ציצת הסביון", אשר מסכים להחזיר את אמה לחיים בתמורה להסכם אפל: מחצית מחייה המחודשים של אמה תוקדש לשירותו.
לאחר תחייתה של אמה ונישואיה המאושרים לוולטר פול, זוכה הקסם להכרה ציבורית מחודשת, והממשלה הבריטית פונה לנורל בבקשה שיסייע לה במלחמתה נגד נפוליאון.
במהלך שהותו בלונדון פוגש נורל את וינקולוס, קוסם רחוב נווד ומפוקפק, אשר מוסר לו נבואה מסתורית על "עבד חסר-שם" ושני קוסמים גדולים באנגליה.
נורל דוחה את דבריו ומגרש את וינקולוס.
בהמשך דרכו פוגש וינקולוס את ג'ונתן סטריינג', ומוסר לו את אותה נבואה – אירוע המעורר את סטריינג' לפנות ללימוד הקסם.
במקביל, הג'נטלמן מגלה חיבה מיוחדת לסטיבן בלאק, משרתו כהה-העור של סר וולטר פול, ומבטיח להכתירו כמלך.
אמה, שכעת היא ליידי פול, שוקעת באדישות ובדיכאון, ממעטת לדבר ומגיבה בחרדה לפעמונים, מוזיקה ומסיבות.
מדי לילה נאלצים היא וסטיבן להשתתף בנשפים המתקיימים בממלכת הפיות "תקווה אבודה", שם הם רוקדים עד כלות כוחותיהם.
ניסיונותיהם לחשוף את מצוקתם נכשלים, שכן הכישוף מעוות את דבריהם והופך אותם לגיבובים חסרי פשר.
בשנת 1809 נודע לג'ונתן סטריינג' אודות קיומו של גילברט נורל, והוא נוסע ללונדון כדי לפגוש בו.
כבר במפגשם הראשון מתגלע ביניהם עימות עקרוני בשאלת מעמדו של ג'ון אסקגלאס, הידוע גם כ"מלך העורב", במסורת הקסם האנגלית.
סטריינג' טוען כי ללא מלך העורב לא היה קיים קסם אנגלי כלל, ואילו נורל משיב כי אסקגלאס נטש את אנגליה ועל כן יש לשכוח אותו.
על אף חילוקי הדעות העמוקים והבדלי האופי ביניהם, נורל מכיר בכישרונו הקסום של סטריינג' ומקבל אותו כתלמיד, אך עושה זאת בזהירות ומתוך חשדנות, תוך שהוא מסתיר ממנו חלקים מהידע שברשותו.
בני הזוג סטריינג' זוכים לפופולריות רבה בחברה הלונדונית, ואשתו של סטריינג', ארבּלה, מתיידדת עם ליידי פול.
במהלך ביקור בביתה של ליידי פול פוגשת ארבּלה את הג'נטלמן, אותו היא סבורה בטעות לקרוב משפחה של בני הזוג פול.
שרי הקבינט מוצאים את סטריינג' נוח יותר לשיתוף פעולה מאשר נורל, ושולחים אותו לסייע לארתור ולסלי במסע חצי האי האיברי.
במשך למעלה משנה תורם סטריינג' למאמץ המלחמתי באמצעים מאגיים: הוא יוצר דרכים, מזיז עצים ממקומם ואף גורם למתים לדבר.
עם שובו לאנגליה הוא נכשל בניסיונו לרפא את שיגעונו של המלך ג'ורג' השלישי, אך מצליח לחבל בתוכניתו של הג'נטלמן, המבקש להמליך את סטיבן בלאק במקומו.